JUMAL KÕNELEB
Tere ja tore kohtuda!
Kas tunned end üksildasena?
Ma ei mõtle füüsilist üksildust, vaid sisemist üksildust.
Kui see on nii ja sa oled isegi usklik,
aga sa tunned end ikkagi sisemiselt üksildasena,
siis Jumal tahab seda olukorda parandada.
Jumal kutsub meid ühendusse.
Jumal kutsub meid osadusse, nagu on öeldud 1. Johannese kirjas:
"Meie osadus on osadus Isaga ja tema Poja Jeesuse Kristusega."
Sellesse osadusse kutsub Ta ka meid.
Ühenduses peitub jõud.
Ühendus annab turvatunde, ühendus annab tähenduse.
Aamen.
Efeslastele 2:12: "Teie olite tol ajal ilma Kristuseta,
kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas."
Me mäletame veel seda aega.
Aga nüüd on teisiti.
See on imeline, aga ma peatuks veel korra sellel,
et "teil ei olnud lootust ega Jumalat siin maailmas".
See on päris sünge.
Aga nüüd on midagi muutunud.
"Nüüd aga Kristuses Jeesuses olete teie..."
Kes on Kristuses? - Mina.
"...kes te varem olite Jumalast võõrdunud,
saanud lähedaseks."
- Imeline kirjakoht!
Ehk osadusse Kristuse vere läbi.
"Sest tema on meie rahu, kes on mõlemad liitnud üheks
ja lõhkunud maha vaheseina..."
Minu ja Jumala vahel oli eraldussein,
sest ma ei tundnud Teda ja ma ei tundnud Jeesust.
"See tähendab vaenu -
oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu,
ning et lepitada Jumalaga mõlemad ühesainsas ihus risti kaudu,
surmates risti peal vaenu."
See, mis mind eraldas Jumalast, on surnud, see on ära võetud.
"Ta on tulnud ja kuulutanud rõõmusõnumit rahust
teile, kaugelolijaile, ja rahu lähedalolijaile,
sest tema läbi
on meil mõlemal ühesainsas Vaimus ligipääs Isa juurde"
Isa juurde ühendusse.
Enne olime kaugel, nüüd oleme ühenduses.
Enne oli eraldav vahesein, nüüd ei ole.
Kristus eemaldas selle.
Enne oli vaen, nüüd ei ole enam.
"Järelikult ei ole te nüüd enam võõrad ja majalised..."
Te ei ole enam Isast lahutatud, te ei ole enam üksinda.
"...vaid pühade kaaskodanikud ja Jumala kodakondsed."
Perekonnas ollakse ühenduses, kui see on hea perekond
ning seal on armastust ja osadust.
Taevases peres on ka kõik see olemas.
Me oleme nüüd ühenduses. Sina ja mina oleme ühenduses.
See on selline asi, mida peab harjutama.
Peame harjutama koos elamist.
Sageli räägitakse, et me kohtume Jumalaga taevas;
seal on kõik hästi ja seal kohtudes oleme osaduses.
Kui aga vaatad Piiblit ja loed seda nagu see on kirjutatud,
siis Johannes ja teised räägivad osadusest, mis on juba praegu.
Johannes kirjutab, et tal on osadus Isa ja Pojaga.
Ta ei kirjuta osadusest, mis saab omal ajal olema taevas,
vaid Ta räägib osadusest, mis on juba praegu olemas.
Kui loed Piiblit, siis näed, et Peetrusel, Paulusel ja jüngreil
oli lähedane osadus Jeesuse ja Isaga juba siin maa peal.
Osadus, ühendus ja Jumala ligiolu.
Kui sel sügisel õppeaasta algas ja meil oli avaaktus õues,
olid ka lapsevanemad kohale tulnud ja me olime kooliõuel hajali,
siis meil oli vaid lühike palve, ülistus ja hommikune avaaktus.
Ma andsin ruumi Issandale ja Pühale Vaimule.
Issand tuli ja puudutas meid kõiki
ja Tema ligiolu oli seal nii tugev,
et nii mõnigi lapsevanem hakkas nutma.
Ta on tõeline
ja Ta tahab, et ka sina tunneksid seda
ja tunneksid, et ka sinul on ühendus Isa, Poja ja Püha Vaimuga.
Juba praegu.
Ka selle saate kaudu tahab Jumal puudutada ja kinnitada just seda.
Sa ei ole üksinda.
1. Korintlastele 1:9: "Ustav on Jumal,
kelle poolt te olete kutsutud osadusse
tema Poja Jeesuse Kristuse, meie Issandaga."
Me oleme kutsutud osadusse Jeesusega.
Olema ühenduses, mitte üksinda.
See on nii imeline teema.
Mida enam seda Piiblist uurime ja mida enam selle kohta kuuleme...
Sellest, et Jumal on armastus ja mida see tähendab,
siis me kuuleme seda head sõnumit.
Me kuuleme evangeeliumit, mis annab meile turvatunde
ja kinnitab, et minu ja Jumala vahel on kõik hästi.
Ta on andnud mulle andeks ja ma kõlban nüüd Talle.
Need on head uudised. Kogu aeg head uudised.
Need on head uudised, mitte halvad uudised.
Taevast tulevad head uudised. Need on alati head uudised.
See hakkab meile ka tasapisi kohale jõudma.
See jõuab mu mõtetesse ja mu tunnetesse.
Vaimus on mul juba osadus, aga mõtted ja tunded on ikka samad,
millised need olid varem.
Pühitsusprotsess võtab aega,
kuni ma tajun kogu olemusega, et mina ja Isa oleme nüüd ühenduses.
Kui see hakkab kohale jõudma,
siis mu kiindumussuhe Isaga terveneb.
Armastussuhe terveneb.
Imeline on veel seegi,
et kui minu ja Isa vaheline usaldus suureneb -
see suhe terveneb selliselt, et ma ei karda enam Jumalat
ja ma ei ole enam nii kahtlustav Jumala suhtes,
vaid mul on rõõm ja turvatunne,
siis see mõjutab otseselt ka minu suhteid.
- Mõjutab tõesti.
Sellel on otsene mõju mu suhetele.
See mõjub koheselt.
1. Johannese 4:19:
"Meie armastame, sest tema on meid enne armastanud."
Kõik algab Tema armastusest.
Kui Tema saab meid puudutada, siis see voolab üle.
Mäletan, kuidas usklikuks saades
sain esmakordselt tunda Jumala kui isa armastust,
siis ma tahtsin kohe kõiki kallistada.
"Meie armastame, sest tema on meid enne armastanud."
Kui sinu ja Jumala vaheline ühendus terveneb,
jõudes ka tunnete ja mõtete tasandile...
Kui mõistad, et hingevaenlane valetab,
püüdes seda ühendust alati õõnestada,
siis mõistad, et mõte, et Jumal ei hooli, on vale.
Kui Jumal ei hooliks,
kuidas Ta siis oleks andnud oma ainusündinud Poja sinu eest?
Ta hoolib sinust rohkem, kui kes tahes teine.
Jumala Sõnas olev tõde vabastab neist valedest nii,
et hingevaenlane ei pääse enam ligi.
Kui sa tead, mis on tõde, siis sa tead, mis on tõde.
Jumala Sõna on tõde.
Kui vabaned kõigist valedest, mis võivad olla kinnistunud,
siis tasapisi su süda kiindub üha rohkem ja rohkem.
See on miski, mida tõestab ka psühholoogia-alane uurimus.
Kui mu esimesed kiindumussuhted lapsepõlves
pole olnud turvalised,
siis mu võime täiskasvanuna luua kiindumussuhteid pole turvaline.
Mul on raske luua ka täiskasvanuna kiindumussuhteid.
Samas näitavad uurimused sedagi,
et lapsepõlve turvaliste kiindumussuhete korral
on mul lihtne ka täiskasvanuna luua turvalisi kiindumussuhteid.
Ma olen ka ise teinud selle kohta ülikoolis
psühholoogia diplomitöö,
uurides isade ja laste vahelisi suhteid.
Nägin, et need isad,
kelle suhted oma vanematega polnud turvalised,
omasid raskusi ka oma lastega lähedaste suhete loomises.
Olen uurinud seda veidikene pinnapealsemalt
ka kogudustes
ja märganud, et seal on sellega täpselt samamoodi.
Kristlased ja usklikud, kellel on olnud raskem lapsepõlv
ja kellel on olnud ebaturvalised kiindumussuhted,
neil on ka raskem mõista, et Jumal armastab neid
ja soovib olla nende lähedal.
See võib muidugi kõlada nii, et mingit lootust nagu polegi.
Minu diplomitöö näitas, et seda turvalisusetust saab muuta.
Uurimuses osalenud isade seas olid isad,
kelle lapsepõlv oli väga ebaturvaline,
aga neil oli ikkagi turvaline suhe oma lastega.
Uurides neid lähemalt, märkasin, et keegi oli neid armastanud.
Enamasti oli see elukaaslane või abikaasa.
Keegi lähedane inimene, kes oli murdnud nende üksilduse.
Keegi oli asetanud lapse ta sülle ja öelnud, et ta saab hakkama.
Isa võib-olla mõtles, et ta ei tea, mida teha,
aga lapse reaktsioon ja naeratus sulatasid ta südame.
Jumal saab tervendada kõik purunenud südamed.
Jumal võib teha terviklikuks.
Olen näinud töös noortega,
et need, kellel on olnud keerulised suhted vanematega,
võivad ikkagi leida väga lähedase suhte Jumalaga,
sest Jumala armastus on täiuslik.
Piibel soovitab meil muutuda meele uuendamise teel,
"et te katsuksite läbi, mis on Jumala tahtmine,
mis on hea ja meelepärane ja täiuslik."
Jumala Sõna ja see informatsioon, mida TV7 oma saadete läbi jagab
ja mida mina ja Jan neis saadetes kogu aeg jagame,
korrates kogu aeg, et Jumal on armastus,
et Ta on hea ja Ta on meie poolel ning meiega,
need sõnad lähevad meie sisse ja muudavad meid.
Jumala Sõna on see, mis muudab meid.
See muudab meid ja me kiindumussuhet taevase Isaga.
See on tohutult tähtis asi.
Me vajame ju häid uudiseid.
Me vajame väga palju häid uudiseid,
sest kui meie suhe Jumalaga muutub turvaliseks,
muutuvad ka meie teised suhted automaatselt paremaks.
Häid uudiseid sulle! Loe Piiblist häid uudiseid,
räägi neid häid asju välja ja otsi sealt häid sõnumeid.
Neid, mis ehitavad sind üles
ja tõstavad ning kasvatavad su turvalisust.
Piibel ütleb väga selgelt 1. Johannese 4:8: "Kes ei armasta..."
See ei ütle, et see on vilets,
vaid "see ei ole tundnud Jumalat, sest Jumal on armastus."
Siin räägitakse just sellest, mida Joy äsja ütles.
Kui me ei ole võimelised armastama, sest keegi pole meid armastanud
ja armastus tundub meile täieliku võõrkeelena,
siis see ei tulene millestki muust, kui et sa ei tunne veel Jumalat.
Jumal on armastus ja kui sa tunned Teda,
siis sa ei saa olla teisi armastamata.
"Jumala armastus meie vastu on saanud avalikuks selles,
et Jumal oma ainusündinud Poja on läkitanud,
et me tema läbi elaksime.
Selles on armastus -
ei, mitte selles, et meie oleme armastanud Jumalat,
vaid et tema on armastanud meid
ja on läkitanud oma Poja lepitusohvriks meie pattude eest."
Jumal tahab, et sa oleksid veendunud, et Tema armastus on tingimusteta.
Tema armastus on täiuslik
ja Ta näitas seda sellega, et Ta ohverdas oma Poja.
Jeesus näitas seda sellega, et Ta andis oma elu.
See armastus on muutev.
Minu meelest on väga huvitav, mida Piibel meile õpetab.
Piibli sõnul Issand ütleb, et me otsiks Teda ja Ta palet.
Ta soovitab meil palvetada ja veeta aega koos Temaga,
et me loeksime Piiblit
ja muutuksime meelte uuendamise kaudu.
Et võtaksime neid sõnu tõsiselt,
sest need mõjuvad ja muudavad meie elu.
Psühholoogia-alased uurimused näitavad seda sama.
Kiindumussuhte teooria baasil on loodud mänguline teraapiavorm,
mida nimetatakse mänguteraapiaks.
Selles püütakse teadlikult ehitada
lapsevanema või hooldaja ja lapse vahele
uus, hea ja turvaline kiindumussuhe, kui see on varem olnud kuidagi raske.
Seda tehakse nii, et lapsega koos ehitatakse rõhutatult üles
positiivset vastastikust mõju ja suhtlemist.
Kasutatakse positiivsid, ülestõstvaid sõnu ja isegi hellitamist.
Lapsevanemal aidatakse edastada positiivseid sõnumeid;
õpetatakse suhtlema nii, et vastastikune mõju paraneb.
Seda võib teha teadlikult kellegi abiga,
et vastastikune mõju suhtes lapsega, abikaasaga
või Jumalaga terveneb.
Kui ma loen Piiblist häid sõnu, siis see muudab meid.
See muudab meid, meie südant, meie tundeelu ja mõtteid.
Nii tahame julgustada sind, et sa ei annaks mingil juhul alla,
vaid läheksid edasi koos Issandaga.
Luban sulle, et kui jätkad koos Issandaga
ja jätkad hea suhte ehitamist Jumalaga,
kuulates ka häid uudiseid,
siis juhtuvad ka head asjad.
Sellest räägib ka minu esimene raamat,
mille teine trükk on varsti läbimüüdud.
Selle pealkiri on lihtne: "Jumal on armastus".
Seegi on abiks ja seda saab internetist tellida.
See aitab sul mõista,
et Jumal on see, kelle Ta ütleb end olevat:
Ta on armastus.
Joy ütles väga hästi, et see ei ole tundeküsimus,
et ühest Jumala puudutusest piisab ja kõik on kohe korras.
Meie mõtted võivad olla nii tugevalt kinnistunud,
et kogedes isegi armastust ja headust on kuklas ikkagi mõtteviis,
et oleme viletsad või et Jumal ei hooli meist.
Meil läheb vaja meelte uuendamist,
et me uuendaks oma mõtlemist Jumala Sõnale vastavaks.
Siis vabaneme ka täielikult ja mitte vaid hetkeliselt.
Sellest räägib ka 1. Johannese 4:16:
"Ja me oleme tunnetanud..."
See tähendab tunnetust nii Jumala Sõna kui kogemuse kaudu.
"Ja me oleme tunnetanud ja uskunud armastust..."
Ka see on väga oluline,
sest Piibel ütleb: "Kes tuleb Jumala juurde,
peab uskuma, et Tema on olemas
ja et Ta annab palga neile, kes teda otsivad."
Nii peame me tundma, milline Jumal päriselt on.
Peame õppima seda tundma Jumala Sõna ja Püha Vaimu kaudu
ja ka uskuma seda.
Kui sa loed ja saad teada, milline Jumal on
ja usud seda,
siis see hakkab mõjutama ka su tundeid ja mõtteid.
Johannes jätkab:
"Jumal on armastus
ja kes püsib armastuses, püsib Jumalas
ja Jumal püsib temas."
Mõelda vaid - ma võin lihtsalt püsida Tema armastuses.
"Ja me oleme tunnetanud ja uskunud armastust."
Oleme tunnetanud ja uskunud armastust,
mis Jumalal on meie vastu.
Jumal on armastus.
Kui oled kuulnud, et Ta on midagi muud,
siis see ei vasta tõele.
- Just nii. Jumal on armastus.
"Kes püsib armastuses, püsib Jumalas ja Jumal püsib temas."
Ta ütleb, et peaksime püsima Tema armastuses.
Me hakkame nii kergesti kartma,
kuigi teame, et oleme ühenduses.
Tean, et mul on osadus Isaga,
aga ma olen nii harjunud elama üksinda,
et vajun nii kergesti tagasi sellesse ja hakkan siis kartma.
Hirm võib olla ka häirekellaks.
Tundes rohket hirmu hirmu, olen ehk unustanud selle,
et ma ei olegi üksi ja Isa on koos minuga;
et mu elus on inimesi, kelle poole võin pöörduda.
Hirm tuleb siis, kui olen üksinda, aga osaduses olles annab hirm järele.
Pea meeles pidada osadust Isaga.
Tahame lõpetuseks julgustada sind,
et kui märkad, et su süda on täis hirmu
või kui tunned end üksildasena, siis see võib olla märk sellest,
et sa pole mõnda aega lugenud Jumala Sõna
või vaadanud meie häid saateid.
Võibolla pole sa mõnda aega ülistanud või käinud koguduses.
Võibolla on päevauudised ainus kanal, mis täidab su südant.
See on märguanne selle kohta, et on aeg minna tagasi Isa juurde.
On aeg hakata kiiresti palvetama ja lugema Jumala Sõna,
et su süda kogeks taas ühendust, turvatunnet ja armastust.
Ole õnnistatud ja tea, et Jumal on alati koos sinuga.
Olgu, kuidas on ja tulgu, mis tuleb - Tema ei muutu kunagi.
Tema on armastus alati ja igavesti. Aamen.
Palvetame koos sinuga
Tänu, Taevaisa, et Sina oled alati samasugune.
Aitäh, et Sinus ei ole mingit pimedust.
Issand, ma palun,
et igaüks võiks kogeda seda tingimusteta ja imelist kaitset,
mis leidub Sinus.
Aitäh Isa, Sinu ligiolu eest.
Aitäh Sinu ligiolu eest.
Aitäh Issand, et Sinu juures on alati hea olla.
Sinu juures saame me puhata.
Tõeliselt lõõgastuda.
Aitäh Isa!
Aitäh, et Sa oled meie Isa.
Aitäh, et me oleme Sinu lapsed.
Aitäh, et võime harjutada Sinuga ühenduses olemist.
Aitäh, et Sa oled valgus ja hea Isa.
Sa oled armastus ja läbinisti valgus.
Sinus ei ole muutuse varjugi.
Aitäh, et iga minu ihurakk võib olla kaitstud Sinuga koos olles.
Iga rakk võib olla kaitstud.
Võin olla turvaliselt kiindunud Sinusse.
Tunnetan, et Isa tahab öelda sulle ja mulle just praegu:
"Ma ei ole sind kunagi hüljanud ega sind kunagi maha jätnud.
Ma tean sinu südant.
Ma tean sinu tundeid.
Mina tean sinust kõike.
Ma olen siin.
Lähemal, kui keegi teine.
Ma eemaldan su kivisüdame.
Ma sulatan selle kivisüdame oma armastusega just praegu,
et su süda saaks terveneda ja paraneda.
Minu armastus puudutab, vabastab ja teeb sind terveks.
Vaata, sa ei ole üksinda."
Näen, kuidas Püha Vaim otsib meie sisemuses, tundeelus
ja hinges neid kohti, mis vajavad tervendamist.
Ta toob ka varjatud kohtadesse
rahu ja turvalisust.
Vahel on oluline veeta pikemalt aega Issandaga,
et kogu me organism saaks lõõgastuda ja lihtsalt puhata.
See toetatud olemine
nõuab veidi aega ja harjutamist.
See nõuab lõõgastumist.
Täiuslik armastus ajab tõesti kõik hirmu eemale.
Armastusele on vaja anda ruumi ja aega,
et sellel oleks rohkem ruumi kui hirmul.
Rohkem armastuse toitu.
Me vajame armastuse toitu.
Me inimestena oleme loodud armastusest sõltuvaks
ja ilma selleta on meil tühi ja näljane tunne.
Täna tuletamenii enesele kui üksteisele meelde,
et tuleb ammutada armastuse toitu.
Ülistusmuusika, palve, Jumala Sõna ja koguduse osadus on toit, mida vaja.
- Vajame häid uudiseid. Aamen.
Olge õnnistatud!
Kas teadsid, et nüüd on meie, kristlaste, aeg.
Sellel maailmaajastul, kui nii paljud kardavad,
on meil lootus.
Nüüd on meie aeg särada seda lootust sellele maailmale,
sest nüüd vajatakse lootust.
TV7 on olemas selleks,
et kuulutada igal päeval lootuse sõnumit ja igavest elu
kõigi meediakanalite kaudu.
Nii televisiooni, kui interneti kaudu.
Nii et löö siis kaasa!
Võid helistada 900 1770, annetades 10 eurot,
või kasutada kontonumbreid, mida näed peatselt ekraanil.
Leiad vajaliku info ka: www.tv7.ee
Sealt leiad kõik vajaliku TV7 töö toetamiseks.
Löö kaasa,
sest lootusesõnumit vajatakse nüüd rohkem kui eales varem.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153 Maksesaaja: Taevas TV7